Krokk kemur av aðrari gongustjørnu, og er sendur á jørðina at kanna, hvussu vit skipa okkum her. Gjøgnum spurningar og brævaskifti við krokk, skulu næmingar svara ymiskum spurningum um teirra umstøður og rættindi. Men fyri at tey kunnu tað, eru ymiskar uppgávur, næminingarnir skulu gera. Hóast Barnarættindasáttmálin er galdandi fyri øll børn í heiminum, verða rættindi hjá børnum ikki altíð vird, heldur ikki í Føroyum. Løgtingið hevur tí gjørt av, at aftaná 1. oktober í 2014 skal Løgtingsins umboðsmaður hava eitt serligt eftirlit við, at føroyskir myndugleikar halda rættindini hjá børnum og ungum. Her er tilfar um barnarættindi, sum er gjørt í samstarvi við Barnaumboði, Barnabata, Amnesty og Nám. Skriva fyri lív er árligt átak í November og Desember mánað hjá Amnesty, har allar deildir hjá Amnesty og fólk kring allan heima skriva brøv. Brøv sum bjarga lívum, brøv sum birta vón. Hvørt ár skipa vit fyri skrivitiltøkum, vitja skúlar og gera tilfar til skúlar at brúka. Dreymurin um fría lívið: tríggjar frásagnir frá søgu teirra svørtu Nám, Landsbókasavnið, Býarbókasavnið TK, Ungdómsbók. Tríggjar søgur frá amerikansku suðurstatunum í trælatíðini, skrivaðar út frá veruligum hendingum. Søgurnar siga frá eyðmýkjan av teimum svørtu trælunum, men eisini teirra stoltleika og mentan, sum tey ongantíð mistu–hóast eyðmýkjan. Barnahermaðurin Nám, Landsbókasavnið, Býarbókasavnið TK Søga fyri ung. Borgarakríggið í Moçambique nærkast bygdini, har 10 ára gamli Anselmo og 8 ára gamla systirin Lucinda búgva. Eftir eitt blóðbað noyðast systkini at flýggja, men verða tikin av geriljahermonnum. Made in Vietnam Nám, Landsbókasavnið, Býarbókasavnið TK Søga fyri ung. 14 ára gamla Lan stríðist undir ómenniskjaligum viðurskiftum í einari verksmiðju í Vietnam, sum ger nýmótans ítróttarskógvar til ung í vesturheiminum. Lan noyðist at halda út, tí lønin tryggjar familjuni heima mat í munnin. Men so fær hon óvæntaða hjálp. Dreingirnir Landsbókasavnið, Býarbókasavnið TK Um dagin gera dreingirnir seg inn á Kim og vinkonur hennara, Bellu og Momo, men um næturnar drekka tær nektarin úr einari ótrúligari blómu, sum broytir tær til dreingir. Kim vil hava meira av frælsinum, ið hon upplivir í dreingjakroppinum og verður sum drongur forelskaður í Tony. Sambandið teirra millum verður merkt av spenningi og freistingum, og Kim verður drigin inn í ein heim, sum verður villari og vandamiklari. Leið meg Samira Nám, Landsbókasavnið, Býarbókasavnið TK Nadim er komin til Danmarkar úr einum øðrum landi, og nú skal hann ganga í skúla einsamallur fyri fyrstu ferð. Men Nadim torir ikki at ganga einsamallur, tí hann er bangin fyri at villast, og hann ræðist bilar, fullar menn, stórar hundar og stórar dreingir. Tí hevur hann læst seg inni á kamarinum og vil ikki koma út. Zenobia Nám, Landsbókasavnið, Býarbókasavnið TK Teknisøga. Ein fiskibátur, ovurfyltur við flóttafólki, hvølvist í Miðjarðarhavinum. Umborð á bátinum er gentan Amina, sum druknar saman við øllum hinum umborð. Meðan hon søkkur, verður hennara stutta lívssøga søgd í flashbacks eins og á filmi. Børnini á Frostmofjalli Landsbókasavnið, Býarbókasavnið TK Ein vetrardag koma sjey svong og illa á holdum komin foreldraleys børn strevandi gjøgnum skógin. Tey eru einsamøll á ferð, og tey eru flýggjað undan hungursneyð og fátækragarði. Eldsins loyndarmál Nám, Landsbókasavnið, Býarbókasavnið TK Søga fyri ung. Sofía er 12 ára gomul og býr í Mosambik. Hon missir bæði beinini og systirin doyr, tá tær av óvart traðka á eina av mongu minunum, sum liggja grivnar ymsa staðni í jørðini. Hóast hetta letur Sofía seg ikki kúga. Súkklutjóvurin Landsbókasavnið, Býarbókasavnið Sanna fekk nýggja súkklu í føðingardagsgávu, men morgunin eftir er hon burtur. Hvør man hava tikið hana? Ein bók um at missa okkurt og hjálpa øðrum. Og um at finna ein vin. Gentan á tekjuni: ein kærleikssøga Nám, Landsbókasavnið, Býarbókasavnið Brævaskifti millum tvey børn, sum hava ymiskar liviumstøður. Tey eru tann fátæka og forvitna Ebba, sum er 12 ár, og tann ríki og einsamalli Lennart, ið situr í koyristóli. Um krýggja var í Norðurlondum Landsbókasavnið, Býarbókasavnið TK Høvundurin bjóðar lesaranum at gera eina hugaroynd. Við at venda sjónarhorninum á fær hon okkum at skilja, hvat tað í veruleikanum merkir at vera flóttafólk. Huckleberry Finn og ævintýr hansara Nám, Landsbókasavnið, Býarbókasanið TK Søga fyri børn. Huckleberry Finn orkar ikki longur at búgva í einum húsum og at ganga í nýggjum klæðum, sum skriða. Hann fer eina ferð eftir Mississippi ánni, og har upplivir hann mong ævintýr. Hin stóra bókin um familjur Nám, Landsbókasavnið, Býarbókasavnið TK Familjur eru ymiskar. Vit fara ein túr við teimum út at ferðast, til arbeiðis, í skúla og fáa eitt sindur at vita um kelidýr, kenslur, familjutræ og nógv annað. Trøllalív Nám, Landsbókasavnið, Býarbókasavnið TK Í fleiri hundrað ár var tað soleiðis í trøllabygdini, at trøllkonurnar svóvu. Tær kókaðu mat og svóvu, bøttu klæðir og svóvu-hvønn dag. Men so ein dagin klárvaknaði ein trøllamamma brádliga, og so broyttist alt. Eta gras Nám, Landsbókasavnið, Býarbókasavnið TK Imani Lillian Mau dámar alt. Klintra ovast upp í trø, telja til hundrað og eitt og fara eftir vatni hinumegin fjallið. Onki kann steðga henni. Hin dagin tá ið Fríðrikur var Fríða: Hin dagin tá ið Rebekka var Rasmus Nám, Landsbókasavnið, Býarbókasavnið TK Tvær søgur um ein drong og eina gentu, sum ein morgunin vakna og eru hitt kynið. Vit fylgja børnunum ein dag bæði heima og í barnagarðinum og hoyra um, hvat vit vænta og krevja av teimum í mun til, um tey eru genta ella drongur. Farvel til Absurdistan: 5–ligestilling mellem kønnene Býarbókasavnið TK Tag med danske Victoria og Harry Remain fra England på en tur rundt i hele verden på kosteskafter og oplev hvordan det går med ligestilling mellem kønnene. Undervejs møder de en energisk Pippi Langstrømpe-type og berømte heltinder fra fortid og nutid. Les meira í okkara privatlívspolitiki. Lat hesa cookies vera aktiva fyri at hjálpa okkum at gera síðuna betri.